Mestská  časť  Bratislava - Nové Mesto
_________________________________________________________________________
Materiál  na  rokovanie
Miestneho  zastupiteľstva   
Dňa  9.9. 2014

 Zmena  dotácií  na  kurz  korčuľovania  na  školský   rok  2014/2015  pre  základné   školy v mestskej  časti  Bratislava – Nové  Mesto

Predkladá :                                                                     Materiál  obsahuje :
Ing. Ľudovít  Kollárik                                                    1. Návrh  uznesenia
prednosta                                                                       2. Dôvodovú  správu
                                                                                       3. Návrh  správy       

Spracoval :                                                                     Stanovisko  právnej  skupiny :
                                                                                       - nie  je  potreba  právneho  posúdenia
Mgr. Vladimír Novák                                                            
vedúci  oddelenia  školstva
Ing. Emília  Pošvancová
riaditeľka ZŠsMŠ Riazanská

Prizvať :
spracovateľov

                                                           september  2014

N á v r h     u z n e s e n i a
                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                    
Miestne  zastupiteľstvo  

s ch v a ľ u j e

     Zmenu  dotácií  na  korčuľovanie  na  školský  rok  2014/2015  pre  základné  školy v mestskej  časti  Bratislava – Nové  Mesto

Z položky:      1090  642001/ 241  1.6  0130   OZ – soc. oblasť – 7296 €
Na položku:    0820  641006   41  1.6.  0130  ZŠ – šport   + 7296 €
Z položky:      0451  635006/5  41  4.3  0610 Parkov. čiary – parkov. politika – 3500 €
Na položku:    0820  641006  41  1.6  0130 ZŠ – šport + 3500 €

- bez  pripomienok
- s  pripomienkami

Dôvodová  správa

Projektom „Korčuľovanie do škôl“ napĺňame odporúčania Ministerstva školstva SR a Štátneho pedagogického ústavu pre školský rok 2014/2015, zvýšiť zapojenie detí a žiakov do pohybových aktivít. Zároveň rozšíriť vyučovanie telesnej a športovej výchovy v školskom vzdelávacom programe, podporovať činnosť športových krúžkov a pohybových aktivít v prírode, sprístupniť ihriská a telocvične škôl na športovú činnosť po vyučovaní a v rámci vyučovania. Zvýšenú pozornosť venovať zriaďovaniu zdravotnej telesnej výchovy k čomu korčuľovanie prispeje. 

PROJEKT : „Vráťme do škôl pohyb a zdravie“
Prvý ročník : KORČUĽOVANIE DO ŠKÔL
V  uplynulých rokoch zrealizoval Bratislavský kraj a Regionálny úrad verejného zdravotníctva v Bratislave projekt s názvom „Rešpekt pre zdravie“, ktorý bol vykonaný na žiakoch a študentoch vo veku od 14 – 18 rokov. Zo zistených výsledkov vyplýva, že 62% dievčat a 49% chlapcov nešportuje, 40% dievčat a 18% chlapcov sa vyhýba telesnej výchove a 36% dievčat a 40% chlapcov sedí cez pracovný deň pred televíziou alebo počítačom viac ako 5 hodín, cez víkend sa ich počet zvyšuje na 63% dievčat a 69% chlapcov.
Na základe týchto zistení bol realizovaný v minulom roku pilotný projekt „Korčuľovanie do škôl“ na našich školách. V tomto pilotnom projekte sa na korčuľovaní zúčastnilo 500 detí z materských a základných škôl (boli to predovšetkým deti prvých ročníkov). Všetky kurzy prebiehali na zimnom štadióne Ondreja Nepelu formou tréningových kurzov pod vedením vysokoodborných trénerov. 
Prečo práve korčuľovanie ?
Korčuľovanie patrí medzi najkoordinovanejší šport, v minulosti bol zaradený v učebných osnovách, nič nové nevymýšľame, len oprašujeme tradíciu. Tak ako je LVK súčasťou vzdelávacieho procesu v 7. ročníku alebo plavecký výcvik v 3. ročníku, chceme zaviesť korčuľovanie do 1. ročníka.
Teda prečo práve korčuľovanie ?
Korčuľovanie je z viacerých hľadísk zdraviu prospešné a napomáha k zlepšeniu držania tela, ohybnosti a najmä imunity. 
Z emocionálneho hľadiska krasokorčuľovanie poskytuje relax, zlepšuje koncentráciu a zvyšuje sebavedomie. 
Z fyzického hľadiska rozvíja koordináciu, silu a obratnosť a naučí dieťa správnemu držaniu tela. 
Zo zdravotného hľadiska zlepšuje krvný obeh a svalový tonus, zároveň zlepšuje kondíciu a ohybnosť. Vhodné je aj pre alergikov či astmatikov. Pohybom v chladnom prostredí sa dieťa otužuje a zvyšuje sa kapacita pľúc.
Na základe 2-ročných skúseností, kedy sa pilotný projekt realizoval a po výborných ohlasoch od rodičov, chceme realizovať :
Prvý ročník korčuľovania na Základnej škole s materskou školou, Riazanská 75 v Bratislave, počas celého školského roka 2014/2015.
Cieľom projektu je
1.	získať návyk na pravidelnosť 
2.	získať pohybové schopnosti a herné zručnosti 
3.	prejavovať trvalý pozitívny vzťah k športu ako predpokladu na celoživotné uplatňovanie v individuálnej pohybovej aktivite
4.	preukázať pozitívny postoj k telovýchovnému procesu 
5.	mať pozitívny vzťah ku kamarátom, spolužiakom a spoločnosti ako takej
6.	dodržiavať prijaté normy a pravidlá
7.	dodržiavať zásady fair-play
8.	získať všestrannú pohybovosť
Realizácia projektu

Projekt by sa mal realizovať v spolupráci s  Jumping Joe, ktorý má veľmi dobré výsledky v pilotnom projekte počas dvoch rokov na našich školách. Rozdelený by mal byť v dvoch etapách a mali by sa ho zúčastniť žiaci prvých ročníkov pretože výskumy dokázali, že mozog vníma koordináciu pohybov v najväčšej miere od 4 do 8 rokov a 6-ročné deti nasávajú vedomosti najviac a najviac si zapamätajú.
Realizácia projektu bude v dvoch etapách : 
1.	etapa - nákup materiálu na realizáciu projektu – september - október
2.	etapa – realizácia projektu : 
I.	športová aktivita - trvanie od októbra do júna počas školského roka 2014/2015
II.	záverečná správa – jún - vyhodnotenie projektu

I.	športová aktivita – rozdelená na 2 fázy a to :
1.	prvá fáza október 2014 – január 2015 – kombinovaný tréning - ľad – telocvičňa v týždenných intervaloch. Tréning na ľade by sa uskutočnil na zimnom štadióne Ondreja Nepelu a tréning v telocvični na základnej škole. Oba tréningové procesy by sa uskutočnili pod odborným vedením trénerov. 
2.	druhá fáza január 2015 – jún 2015 táto fáza tréningu by sa uskutočnila priamo na hodinách telesnej výchovy pod vedením odborného trénera. 
I.	záverečná správa – napísanie a vyhodnotenie projektu.
II.	
Financovanie dieťaťa v projekte je znížené o 10,-€, ktoré už je v rozpočte na žiakov v prvých ročníkov ZŠ MČ BNM.

Celkové financovanie projektu
Por.č.	Aktivita	Financovanie MÚ/dieťa 40 Eur	Financovanie rodič
5 Eur	Spolu Eur	
1.	Financovanie ľad + telesná výchova 3 mesiace 38 detí
40 Eur MÚ, 5 Eur rodič	
4560	
570	
5130	
2.	Financovanie – telocvičňa-tréner 4,50 MÚ
2,50 - rodič	1026	570	1596	
3.	Nákup korčúľ 38 ks
	2090	0	2090	
	S P O L U	7676	1140	8816	
	Celková suma projektu	7296	1140	8816	
 
Ďalej žiadame o navýšenie sumy na kurz korčuľovania pre žiakov prvého ročníka ZŠ MČ BNM o 10 € / na žiaka t.j. 350 žiakov x 10 € = 3500 €

Finančné prostriedky budú získané presunom:

Z položky:     1090  642001/ 241  1.6  0130   OZ – soc. oblasť – 7296 €
Na položku:   0820  641006   41  1.6.  0130  ZŠ – šport   + 7296 €
Z položky:     0451  635006/5  41  4.3  0610 Parkov. čiary – parkov. politika – 3500 €
Na položku:   0820  641006  41  1.6  0130 ZŠ – šport + 3500 €